पीएमसीएच में कान के ऑपरेशन के लिए डॉक्टरों को दी जाएगी ट्रेनिंग
ईएनटीके डाॅक्टर को 2016 में पीएमसीएच में कान की बीमारियों के इलाज का प्रशिक्षण दिया जाएगा। पीएमसीएच के प्राचार्य ने बताया कि यह सुविधा हो जाने से हमारे डाॅक्टरों को कहीं बाहर जाकर प्रशिक्षण लेने की जरूरत नहीं होगी। संभवत: 2016 के जून में टेंपरल बोन लेबोरेटरी बनकर तैयार हो जाने की उम्मीद है। केंद्र सरकार की ओर से माइक्रोस्कोप एवं राज्य सरकार की ओर से बिजली, पानी और जगह दी जाएगी। इस लेबोरेटरी के लिए अस्पताल में जगह का चुनाव कर लिया गया है। साल के शुरुआत में इसका निर्माण कार्य शुरू हो जाएगा। इस लेबोरेटरी के बन जाने के बाद पीएमसीएच, एनएमसीएच एवं दूसरे शहर के ईएनटी के डाॅक्टरों को लगातार कान के ऑपरेशन की बारीकियां सिखाई जाएंगी। विभागाध्यक्ष डॉ.सतीश कुमार के मुताबिक डाॅक्टरों को बैच बनाकर उन्हें प्रशिक्षण दिया जाएगा। प्राइवेट में प्रशिक्षण प्राप्त करने में काफी खर्चा आता है।
hin_Deva hin_Deva